ඒ සඳහා ලැබෙන දඬුවම පිළිබඳවද එහි සඳහන් වනවා.එහි දෙවන උප වගන්තියේ සඳහන් වන්නේ මේ වගන්තියේ ළමයා යන්නෙන් වයස අවුරුදු 18 කට අඩු තැනැත්තෙකු අදහස් වන බවයි.ඊට අමතරව දණ්ඩ නීති සංග්‍රහයේ 286 ඈ එක වගන්තියට අනුව ළමයෙකු අපයෝජනය කිරීම සංයුක්ත වන ක්‍රියාවක් සිදුකිරීම සඳහා යම් පරිශ්‍රයක් භාවිත කරමින් සිටින බව දැන ගැනීමට ලැබෙන එම පරිශ්‍රය භාරව සිටින හෝ එම පරිශ්‍රයට රැකවරණය ලබාදෙන එහි පාලනය කරන හෝ එහි සන්තකය දරන යම් තැනැත්තෙක් එසේ දැන ගැනීමට ලැබුණු විට ඒ කරුණ පිළිබඳව ආසන්නතම පොලිස් ස්ථානයේ ස්ථානභාර නිලධාරීයා වෙත වහාම දැනුම්දිය යුතු බව සඳහන්.එමෙන්ම, එහි දෙවන වගන්තියේ ළමයෙකු අපයෝජනය කිරීමට එම පරිශ්‍රය භාවිත කරන බවට පොලිස් ස්ථාන භාර නිලධාරීයාට දැනුම්දීම පැහැර හරින යම් තැනැත්තෙකු වරදකරු වන බවද සඳහන්.